|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA ODLUKE**Nositelj izrade izvješća: Grad Pula - Pola, Upravni odjel za društvene djelatnosti, mlade i sport, 14.5.2024. godine |
| **Naziv akta za koji je provedeno savjetovanje s javnošću**  | **Odluka o izmjeni Odluke o osnivanju Zaklade za sport Grada Pula-Pola** |
| **Naziv tijela nadležnog za izradu nacrta / provedbu savjetovanja**  | Upravni odjel za društvene djelatnosti, mlade i sport |
| **Razlozi za donošenje akta i ciljevi koji se njime žele postići uz sažetak ključnih pitanja** | Člankom 6. stavkom 4. Odluke o osnivanju Zaklade za sport Grada Pula-Pola (Službene novine – Bollettino ufficiale Pula-Pola 16/22) propisano je da je rad u tijelima zaklade u pravilu počastan i dobrovoljan, a da članovi tijela Zaklade moraju poslove Zaklade voditi pozornošću urednog i savjesnog gospodarstvenika.Člankom 35. stavkom 4. Zakona o zakladama („Narodne novine“ broj 106/18, 98/19, 151/22) propisano je da je rad u tijelima zaklade u pravilu počastan i dobrovoljan kao i da članovi tijela zaklade imaju pravo na primjerenu naknadu za svoj rad koji obavljaju u tijelima zaklade, ali samo iz prihoda zaklade, u skladu s aktom o osnivanju ili statutom te ako je to moguće s obzirom na prihode zaklade.Ovom Odlukom o izmjeni Odluke o osnivanju Zaklade za sport Grada Pula-Pola predlaže se da članovi tijela Zaklade imaju pravo na primjerenu naknadu za prisustvovanje sjednicama Upravnog odbora Zaklade ali najviše za 4 (četiri) sjednice godišnje.Predlaže se i da se ovlasti Gradonačelnik Grada Pula-Pola da donese odluku kojom će utvrditi iznos naknade članovima tijela Zaklade za prisustvovanje sjednicama Upravnog odbora Zaklade a s obzirom da iznos navedene naknade ovisi o financijskim sredstvima osiguranim u proračunu Grada Pula-Pola. |
| **Objava dokumenata za savjetovanje**  | https://www.pula.hr/hr/eusluge/ekonzultacije/zavrsene-ekonzultacije/135/nacrt-odluke-o-izmjeni-odluke-o-osnivanju-zaklade-za-sport-grada-pula-pola/ |
| **Razdoblje provedbe savjetovanja**  | Internetsko savjetovanje s javnošću provedeno je u razdoblju od 28. ožujka 2024. do zaključno 27. travnja 2024. godine |
| **Pregled osnovnih pokazatelja uključenosti savjetovanja s javnošću**  | U za to propisanom roku zaprimljen je 1 prijedlog podnesen od strane zainteresirane javnosti. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Zlatko Valić** | Poštovani,u nastavku dostavljam prijedlog za izmjenu Nacrta Odluke o izmjeni odluke o osnivanju Zaklade za sport Grada Pula-Pola:- u članku 1. Odluke o osnivanju Zaklade za sport Grada Pula-Pola, naveden je krivi broj službenih novina... to broj službenih novina Statuta Grada Pule pa treba ispraviti- s obzirom da Gradsko vijeće određuje pravo na naknadu onda bi Gradsko vijeće trebalo odrediti i koliki će to iznos biti. Ovim prijedlogom Gradonačelnik određuje iznos bez Gradskog vijeća pa bi to trebalo promijeniti- članak 6. prvotne Odluke ima samo 5 stvaka pa samo taj postaje 7.U nadi uvažavanja navedenih prijedloga, šaljem pozdrav,Zlatko | **Prihvaća se prijedlog.**Prihvaćaju se primjedbe sudionika savjetovanja te se članak 1. Odluke o izmjeni Odluke o osnivanju Zaklade za sport Grada Pula-Pola mijenja na način da isti sada glasi:*„U Odluci o osnivanju Zaklade za sport Grada Pula-Pola (Službene novine – Bollettino ufficiale Pula-Pola 16/22) u članku 6. stavak 4. mijenja se i glasi: „Članovi tijela Zaklade moraju poslove Zaklade voditi pozornošću urednog i savjesnog gospodarstvenika.“**Iza stavka 4. dodaje se novi stavak 5. koji glasi: „ Članovi tijela Zaklade imaju pravo na primjerenu naknadu za prisustvovanje sjednicama Upravnog odbora Zaklade ali najviše za 4 (četiri) sjednice godišnje.“**Iza stavka 5. dodaje se novi stavak 6. koji glasi: O iznosu naknade iz stavka 5. ovog članka Odluke Gradsko vijeće Grada Pula-Pola donijeti će posebnu odluku.“**Dosadašnji stavak 5 postaje stavak 7.“* |